Framsenteret (tidligere Polarmiljøsenteret) er også bygningen som rommer flere de nevnte institusjonene. I tillegg har blant annet Arctic Råds sekretariat, BarentsWatch, American Presence Post og Arctic Frontiers sekretariat tilhold i bygningen, Den ble oppført av Statsbygg og sto ferdig høsten 1998. Arkitekter var JAF arkitektkontor på Gjøvik, og oppdragsgiver var Miljøverndepartementet i forbindelse med Stortingets vedtak i 1993 om å flytte Norsk Polarinstitutt fra Oslo til Tromsø. Byggetrinn 2 ble tatt i bruk i februar 2018. Bygningene inneholder diverse kontorer, laboratorier, bibliotek, lagerrom, konferanselokaler, kantine med mere fordelt over 24 000 m² og seks etasjer.